cyanic-selkie/wikianc huggingface dataset:
D.M.C.
Elämä ja ura
McDaniels oli masentunut ja hänen päässään pyöri itsetuhoisia ajatuksia, kunnes hän kuuli radiossa Sarah McLachlanin kappaleen ”Angel”. Hän liikuttui siitä niin syvästi, että sai uutta voimaa jatkaa elämäänsä ja uraansa. Hän kiittää McLachlania ja hänen Surfacing-albumiaan elämänsä pelastamisesta. Hän sai uuden näkökulman elämään ja päätti kirjoittaa omaelämäkerran. McDanielsin tutustuessa lapsuusvuosiinsa hänen äitinsä Bannah paljasti totuuden, että hänet adoptoitiin kolmikuisena. Bannahin mukaan hänen oikea äitinsä oli Dominikaanisesta tasavallasta kotoisin oleva Bernada Lovelace. Hän sai myös tietää, että oli kotoisin Harlemista, Manhattanilta, eikä Hollisista, Queensista kuten hän oli aina luullut. Jo lapsena McDaniels oli huomannut, ettei näytä muilta perheensä jäseniltä. Uutiset innoittivat hän etsimään oikeaa äitiään. Hän alkoi työskennellä VH1:n kanssa hänestä kertovan dokumentin parissa. Hänen omaelämäkertansa King Of Rock: Respect, Responsibility, and My Life with Run-DMC julkaistiin vuonna 2001.
McDaniels parhaillaan kirjoittaa täydennettyä omaelämäkertaa (koska King Of Rock: Respect, Responsibility, and My Life with Run-DMC oli kirjoitettu ennen kuin hän tiesi olevansa adoptoitu) ja toista sooloalbumiaan.
Siionin virret
Vuoden 1893 Siionin virsien sisältöjako
Myöhemmin tehtiin kaksi lisävirsi-osiota, jolloin virsien lukumääräksi tuli 197. Lisävirsiä oli eniten Wilhelmi Malmivaaralta (5) ja Väinö Malmivaaralta (17).
Siionin virsistä sanottua
Johanna Korhonen ilmoitti Nyt-liitteen haastattelussa 2009 suosikkivirrekseen Siionin virren ”Soi, virteni, kiitosta Herran”. Virsi on nykyisissä Siionin virsissä numero 133. Vuonna 2006 tehdyssä Siionin virsien käyttötutkimuksessa se todettiin kokoelman veisatuimmaksi virreksi.
Marija Gorohovskaja
Gorohovskaja kilpaili Stroitjel Harkov -joukkueessa ja voitti ensimmäisen Neuvostoliiton-mestaruutensa vuonna 1948 puomilla. Helsingin olympialaisiin hän tuli kaksinkertaisena maansa mestarina. Neuvostoliittolaiset voimistelijat eivät olleet aiemmin kilpailleet kansainvälisissä kilpailuissa ja Helsingissä maa osallistui ensimmäistä kertaa olympialaisiin.
Ken Nelson (1911)
Nelsonin panosta countrymusiikkikulttuuriin hänen Capitol-vuosinaan pidetään niin merkittävänä, että hänelle myönnettiin vuonna 2001 paikka Country Music Hall of Famesta, jonka iäkkäin elossa oleva jäsen hän ennen kuolemaansa oli. Hän toimi tuottajana muiden muassa Merle Travisille, Hank Thompsonille, Jean Shepardille, Merle Haggardille, Roy Clarkille, Buck Owensille ja Freddie Hartille ja kiinnitti levy-yhtiöön useita arvostettuja muusikoita.
Chernobyl (televisiosarja)
Chernobyl on yhdysvaltalais-brittiläinen historiallinen draamasarja, jonka tapahtumat keskittyvät vuonna 1986 tapahtuneeseen Tšernobylin ydinvoimalaonnettomuuteen ja sen seurauksiin. Tapahtumia seurataan useasta näkökulmasta, ja hahmokaarti koostuu muun muassa virkamiehistä, pelastushenkilökunnasta ja voimalan työntekijöistä.
Sarja sai erinomaisen vastaanoton, ja sitä on kutsuttu yhdeksi kaikkien aikojen parhaimmista televisiosarjoista.
Reaktio Venäjällä
Erityisesti Komsomolskaja pravda -lehti ja Venäjän valtiollinen televisio ovat kuitenkin olleet kriittisiä sarjaa kohtaan, ja Pravda on jopa esittänyt, että HBO:n sarjaa olisivat tuottaneet venäläisyhtiö Rosatomin kilpailijat tarkoituksenaan mustamaalata venäläistä ydinvoimateollisuutta.
Dilip Kumar
Dilip Kumar syntyi afgaaniperheeseen Peshawarissa, nykyisessä Pakistanissa. Hän oli yksi vanhempiensa kahdestatoista lapsesta. Hänen varhaisten elokuviensa joukossa ovat Jwar Bhata (1944), Jugnu (1947), Andaz (1949), Deedar (1951), Salaperäinen Intia (1952), Amar (1954), Devdas (1955), Azaad (1955), Naya Daur (1957), Madhumati (1958), Paigham (1959), Mughal-e-Azam (1960) ja Ganga Jamuna (1961).
Jordan Kyrou
Seuraura
Syyskuussa Kyrou teki Bluesin kanssa kahdeksanvuotisen jatkosopimuksen joka astuu voimaan alkaen kaudesta 2023-2024. Sopimuksen kokonaisarvo on 65 miljoonaa dollaria.
Matty Cash
Nottingham Forest
Cash teki Nottinghamin Forestin edustusjoukkueen kanssa 5. elokuuta 2016 vuoteen 2019 ulottuvan jatkosopimuksen, ja 3. maaliskuuta 2017 Cash pidensi jatkosopimustaan vuoteen 2021 asti ulottuvaksi. Ensimmäisen maalinsa Nottinghamin riveissä Cash teki 24. helmikuuta 2018 pelatussa Englannin mestaruussarjan ottelussa Queens Park Rangersia vastaan.
Emden (1925)
Suunnittelu
Aluksen pääaseina oli kahdeksan 15 cm SK/L45 tykkiä, kuten Cölnissä, mutta etummaiset oli asennettu toistensa yliampuviksi eikä rinnakkain. Alukselle ei asennettu kyljille tykkejä kuten ei muissakaan suurissa merivalloissa. Kaksoistornit oli tarkoitus ottaa palveluskäyttöön, mutta Rheinmetall ei kyennyt Ruhrin alueen miehityksen vuoksi toimittamaan niitä. Yksiputkiset asennukset kuluttivat kansipintaa niin paljon, että torpedoputkien lukumäärä puolitettiin suunnitellusta.
Palvelus
Toisen maailmansodan alussa alus vaurioitui lievästi Britannian ilmavoimien lentokoneen törmättyä alukseen Wilhelmshavenin satamassa. Huhtikuussa 1940 alus kuului Norjan maihinnousun osasto viiteen, jonka tehtävänä oli hyökätä Osloon. Seuraavana vuonna Saksan hyökättyä Neuvostoliittoon alus tulitti Sõrvenniemen ja Itämeren saarten rannikkopattereita.
Turkin kirjallisuus
Osmaninturkin kausi 1500-luvulta 1840-luvulle
Osmanien valtakunnassa hallintokieleksi vakiintui osmaninturkki. Sitä kirjoitettiin arabialaisella kirjaimistolla, ja siinä oli niin paljon arabialaisia, kreikkalaisia ja persialaisia lainasanoja. Tavallisen kansan oli vaikea ymmärtää osmaninturkiksi kirjoitettua tekstiä. Kirjakieli loittoni 1600-luvulla puhekielestä, mikä johti siihen, että kaunokirjallisuus jakautui arabian kieltä ja turkin kieltä suosiviin suuntauksiin. Arabiaksi kirjoittavat muodostivat Divaanikouluksi nimitetyn ryhmän ja sen teoksia nimitetään Divaani-runoudeksi.
Agar
Agar eli agar-agar on eräistä valtamerten punalevistä eristetty polysakkaridiseos, jota käytetään mikrobiologiassa ja lääketieteessä mikrobien kasvualustana sekä elintarviketeollisuudessa hyytelöimisaineena. Agar sisältää 70 prosenttia agaroosia ja 30 prosenttia agaropektiiniä, ja se jähmettää vesiliuoksen jo 1–2 prosentin pitoisuuksissa.
Historia
Agarin käytön keksivät Fannie ja Walter Hess vuosina 1880–1881. Aikaisemmin käytetty Robert Kochin kehittämä liivatealusta menettää jähmeytensä huoneenlämpötilan yläpuolella, eikä se siten soveltunut tilanteisiin, joissa haluttiin viljellä mikrobeja korkeammissa lämpötiloissa, esimerkiksi ruumiinlämmössä.
Taivalkosken kirkko
Taivalkosken kirkko on Taivalkosken seurakunnan toinen kirkko. Taivalkosken kirkonkylässä sijaitsevan kirkon on suunnitellut arkkitehti Kauno Kallio vuonna 1932. Kirkon vihki elokuussa 1933 silloinen Oulun tuomiorovasti Juho Mannermaa. Hänestä tuli myöhemmin Oulun hiippakunnan piispa. Tyyliltään uusklassisessa kirkossa on noin 400 istumapaikkaa.
Luettelo nisäkkäistä
E
thumb|Etelänmerinorsu
N
thumb|[[Naali]] thumb|[[Nelisormimangusti]]
LTIndigo EP
LTIndigo EP on rap-artisti Jussi Kuoman joulukuussa 2011 julkaisema netti EP. EP:n tuotannosta vastaa kokonaisuudessaan Jussi Kuoma itse.
Resurrection (Twistan albumi)
Resurrection on rap-artisti Twistan toinen studioalbumi. Albumi julkaistiin lokakuussa 1994.
Albumi oli ensimmäinen albumi, joka julkaistiin nimellä Twista. Edellinen albumi Runnin' Off at da Mouth julkaistiin nimellä Tung Twista.
Luettelo Kuun pinnanmuodoista
Tummat basalttitasangot
Kuun meret ovat Kuun tummia basalttisisia tasankoja.
Felix II
pienoiskuva|Felix II Felix II oli vastapaaviksi nimetty paavi vuosina 355–365. Aikoinaan häntä kuitenkin pidettiin varsinaisena paavina, joskin vasta Sylvester I aikana (paavina 314–335) vakiintui Rooman piispojen kutsuminen paaviksi.
Adolf Paul
thumb|right|Adolf Paul 1880-luvulla. (Valokuva [[Daniel Nyblin.)]] Adolf Paul (oik. Adolf Georg Wiedersheim-Paul; 6. tammikuuta 1863 Brommö, Ruotsi – 30. syyskuuta 1943 Berliini, Saksa) oli ruotsiksi ja saksaksi kirjoittanut kirjailija, joka asui Suomessa vuodesta 1872 vuoteen 1889.
Sielunauha
Sielunauha on rap-artisti Jussi Kuoman debyyttialbumi, joka julkaistiin omakustanteena kesällä 2010.
Cheyennet
Siirtyminen tasangoille
Siirtyminen nykyiseen Pohjois-Dakotaan ei tehnyt cheyenneistä kokopäiväisiä metsästäjiä. He viljelivät maata ja kävivät kauppaa mandanien ja hidatsojen kanssa. Saatuaan ensimmäiset hevosensa 1700-luvun puoliväliin mennessä cheyennet alkoivat liikkua laajemmilla alueilla. He säilyttivät kuitenkin ainakin osan kiinteistä kylistään, joita ympäröivät maissipellot. Joskus vuosina 1770–1790 idästä tunkeutuneet ojibwat tuhosivat suuren cheyennien kylän Sheyenne-joen varrella. Myöhemmin tehdyissä kaivauksissa löytyi 70 cheyennien hävitettyä maamajaa, ja paljon tavaraa, jotka kertoivat kaupankäynnistä myös eurooppalaisten kanssa. Arkeologit tuntevat kylän nimellä Biesterfeldt. Paaluvarustuksella ympäröidyssä kylässä arvellaan asuneen noin 900 asukasta.
Sodat muita intiaaneja vastaan
Siirtolaisten nopean kasvun seurauksena toisiinsa vihamielisesti suhtautuneet heimot alkoivat solmia keskinäisiä liittoja. Cheyennet ja lakotat lopettivat keskinäiset vihollisuutensa 1830. Vuosikymmen myöhemmin cheyennet solmivat pysyvän rauhan comanchien ja kiowien kanssa. Kun Texas vuonna 1845 liitettiin pohjoisvaltioihin, Liittohallitus teki joitakin yrityksiä kehittää rauhanpolitiikkaa cheyennien ja eritoten comanchien kanssa. Alueella kiertelevät erikoisasiamiehet onnistuivat pitämään intiaanit suhteellisen hyvin erossa kahakoista valkoisten kanssa. Tasangoilla käytiin kuitenkin eri heimojen välisiä sotia. Cheyennet jatkoivat kahinointiaan pawneiden, shoshonien sekä crowtten kanssa, ja kävivät sotaa läntisiä uteja vastaan.
Pako Oklahomasta
Vuosina 1876–1877 suurin osa pohjoisia cheyennejä pakotettiin siirtymään reservaattiin Oklahomaan. Vain pieni ryhmä heistä sai jäädä eteläiseen Dakotaan. Montanaan jääneet 200 Kahden Kuun alaista soturia värväytyivät eversti Nelsonin taisteluosaston tiedustelijoiksi Yhdysvaltain joukkoihin nez percé -intiaaneja vastaan.
Pohjoiset cheyennet pakenivat Oklahomasta syyskuussa 1878. Riistan vähyys ja veden niukkuus olivat suurimmat päätökseen vaikuttaneet tekijät. Hallituksen tarjoamat ruoka-annokset eivät riittäneet poistamaan nälkää, ja malaria koetteli muiden tautien ohella nälkiintyneitä intiaaneja Cheyenneille alun perin luvattu mahdollisuus reservaattielämään omilla maillaan pohjoisilla tasangoilla oli osoittautunut yhdeksi monista Yhdysvaltain esittämistä katteettomista lupauksista. Samana syksynä 297 cheyenneä, joukossa naisia ja lapsia, jätti tiipiinsä tyhjilleen. Pakolaisten johdossa olivat monissa sodissa karaistuneet päälliköt Tylsä Veitsi ja Pieni Susi. He halusivat johtaa kansansa kaukaiseen Montanaan mielessään pelko siitä, että kansa tuhoutuisi Oklahomassa. Edessä olevan matkan pituus oli liki 2 000 kilometriä, eikä hevosia riittänyt kuin osalle pakolaisista.
Muotoutuminen
Cheyennien suullisen perimätiedon mukaan rikokset kuten murhat ja varkaudet olivat yleisiä heidän oman kansansa keskuudessa varhaisina aikoina. Poistaakseen tämän epäjärjestyksen ja kaaoksen cheyennien kulttuurisankari Makea Rohto teki matkan Black Hillsiin eli Mustille vuorille nykyiseen Etelä-Dakotaan keskustellakseen heidän korkeimman Jumalansa Maiyunin kanssa. Palatessaan vuorilta kansansa pariin Makealla rohdolla oli mukanaan valmis ratkaisumalli sosiaalisten ongelmien poistamiseksi cheyennien keskuudesta. Ensin koottiin heimoneuvosto, joka muodostui neljästäkymmenestäneljästä kyläkuntien päälliköstä. Sen jälkeen valittiin kuusi soturiseuraa, joiden johtajilla oli suurin päätösvalta neuvostossa. Seurojen nimet olivat Woksihitaneo (kettumiehet), Mahohivas (Punaiset kilvet), Hotamimasaw (Hullut koirat), Himoiyoqis (Kierot keihäät), Konianutqio (Susisoturit) ja myöhemmin perustettu hotamétaneo’o (koirasotilaat). Seurojen välillä esiintyi keskinäistä kilpailua sotilaallisten taitojen näyttämisessä.
Nunatta Qitornai
Nunatta Qitornai (suomeksi Maamme jälkeläiset) on Grönlannissa toimiva itsenäisyysmielinen puolue. Puolue perustettiin valtapuolue Siumutista eronneen edustajan toimesta.
Cholula
Historia
Cholulan alueella on asuttu jo tuhansia vuosia. Kiinteä kylä syntyi ehkä joskus vuoden 2000 eaa. tienoilla niin kuin monet muutkin Mesoamerikan kylät. Kaupunki alkoi kehittyä viimeistään 200 eaa.
Laajasalon Voima
Miesten joukkue lopetti pitkän rupeaman lentopallon ykkössarjassa keväällä 2012. Miehet osallistuvat nykyään vain veteraanien SM-kilpailuihin. Vuosilta 2011 ja 2012 tuomisina oli hopeamitalit M35-sarjassa.
Privilege of Evil
Privilege of Evil on suomalaisen Amorphis-metalliyhtyeen vuonna 1991 nauhoitettu ja vuonna 1993 julkaistu EP, joka julkaistiin uudelleen vuonna 2003 The Karelian Isthmusin uusintajulkaisussa niin sanottuna bonusmateriaalina. Yksikään Privilege of Evilin kappaleista ei ollut täysin uusi, vaan ne oli julkaistu jo aiemmin Amorphiksen singleillä tai The Karelian Isthmusilla. EP:n äänimaailma oli kuitenkin jätetty selvästi karummaksi.
Simon Dickie
Dickie voitti kesäolympialaisissa perämiehellisissä nelosissa kultaa Méxicossa 1968 ja kahdeksikoissa kultaa Münchenissä 1972 sekä pronssia Montréalissa 1976.
Peppi Konsteri
Suomen Keilailuliitto valitsi Konsterin vuoden keilaajaksi 2022.
Black Desert Online
Black Desert Online on Pearl Abyssin kehittämä ja Kakao Gamesin julkaisema massiivinen monen pelaajan verkkoroolipeli (MMORPG). Peli on julkaistu Windows-alustalle vuonna 2014 Koreassa ja myöhemmin länsimaissa. Pelistä julkaistiin Xbox One -versio 4. maaliskuuta 2019.
Eesti Muusikaauhinnad
Entiset palkinnot
Tanssiyhtye
Ménage à trois
Osapuolet voivat edustaa kaikenlaisia sukupuolijakaumia sekä erilaisia seksuaalisia suuntautumisia. Joskus kaikki kolme ovat naimattomia; joskus kaksi heistä muodostaa avioparin. Joissain tapauksissa kaikki osapuolet ovat keskenään seksisuhteessa, mutta joskus vain yksi osapuoli on suhteessa kahden muun kanssa eivätkä nämä ole suhteessa keskenään. Joissain tapauksissa seksi on joka kerta kahdenvälistä, mutta joillakin siihen voi kuulua ryhmäseksiä.
Daniel Jeandupeux
Ura pelaajana
Jeandupeux aloitti peliuransa FC La Chaux-de-Fondsin joukkueessa, josta siirtyi 1972 FC Zürichiin. Zürichissä Jeandupeux pelasi kolme vuotta ja voitti kahdesti Sveitsin mestaruuden ja cupin. 1975 hän siirtyi Ranskaan ja Girondins de Bordeaux’n riveihin. Jeandupeux lopetti peliuransa Bordeaux’ssa 30-vuotiaana ja ryhtyi valmentajaksi.
Psyklop
Historia
Psyklop on luultavasti hyönteismäisen rodun edustaja, joka kansoitti maapalloa kauan ennen ihmiskunnan syntyä. Lopulta olentojen palvomat Pimeät Jumalat pitkästyivät rotuun ja vaivuttivat heidät kaikki horrokseen. Rotu nukkui tuhansia vuosia kunnes Pimeät Jumalat herättivät heistä yhden, Psyklopin. Jumalat määräsivät Psyklopin etsimään heille rajoittamattoman energian lähteen ja vastalahjaksi Jumalat palauttaisivat koko rodun uudelleen henkiin hallitsemaan Maata.
Toteuttaakseen herrojensa tahdon Psyklop oprganisoi voodookultin lähelle New Orleansia ja huomasi silloin Hulkin, väkivahvan olennon. Psyklop tajusi Hulkin olevan Pimeiden Jumalien vaatima loputon energianlähde ja niin olento sieppasi Hulkin Herra Fantastisen ja armeijan tutkimuslaitoksesta omaan maanalaiseen päämajaansa. Samalla Kostajat olivat löytämäisillään Psyklopin tukikohdan, mutta valtava Lemurialaista alkuperää oleva etana viivytti Kostajia ratkaisevasti.
Rangaistukseksi epäonnistumisestaan Psyklop joutui K'Ain maailmaan. Siellä hän tieteellisellä neroudellaan pakotti planeetan asukkaat palvomaan itseään, mutta uudelleen kutistettu Hulk nujersi Psyklopin jonka silmäsäteet olivat hyödyttömiä äärimmilleen raivostunutta Hulkia vastaan. Hulk murskasi voimillaan Psyklopin omistaman Esanssiuurnan, jolloin Psyklopin sinne keräämät kuolleet sielut vapautuivat ja tuhosivat Psyklopin jättäen jäljelle vain tuhkaa.
Cindy Klassen
Klassen saavutti pronssia matkakohtaisten MM-kilpailujen 1 500 metrillä 2001. Salt Lake Cityn olympialaisissa 2002 hän luisteli 3 000 metrillä pronssille ja saavutti samana vuonna hopeaa yleisluistelijoiden MM-kisoissa. 1 500 metrin maailmancupissa hän oli kolmas. Vuonna 2003 hän voitti yleisluistelun maailmanmestaruuden ja saavutti sprintterien MM-kisoista hopeaa. Matkakohtaisissa MM-kilpailuissa hän sai pronssia 1 000 metrillä. Hän voitti 1 500 metrin maailmancupin ja oli yhdistetyssä 3 000 ja 5 000 metrin cupissa kolmas.
Michaela Kirchgasser
Michaela Kirchgasser (s. 18. maaliskuuta 1985 Schwarzach im Pongau) on itävaltalainen uransa lopettanut alppihiihtäjä, joka oli erikoistunut pujotteluun ja suurpujotteluun. Maailmancupissa Kirchgasser debytoi Sestrieren pujottelukilpailussa 9. joulukuuta 2001 sijoittuen sijalle 17. Kirchgasser lopetti uransa alppihiihtäjänä keväällä 2018.
Teotihuacán
Pyramidit
Kuolleiden valtakadulla on kaksi suurta pyramidia, Kuun pyramidi kadun pohjoispäässä ja sitä vanhempi ja suurempi Auringon pyramidi kadun itäpuolella melko lähellä Kuun pyramidia. Auringon pyramidi valmistui Tzacualli-kaudella myöhäisen esiklassisen kauden lopussa. Sen sivut ovat 215 metriä pitkät, ja se on 60 metriä korkea. Pyramidin sisällä ovat aiemman pyramidin rauniot. Pyramidin sisus koostuu aurinkokuivatusta tiilestä ja sorasta. Sen alle johtaa käytävä, jonka kammiot on tyhjennetty jo kauan sitten. Pyramidin huipulla sijainneeseen temppeliin pääsi portaita pitkin.
Temppeli
Kuun pyramidista 3,2 kilometriä pääkatua pitkin etelään itä-länsisuuntaisen pääkadun kohdalla sijaitsee linnake, Ciudadela. Linnakekompleksin päärakennus on Sulkakäärmejumalan temppeli. Se on seitsenkerroksinen porraspyramidi ja selvästi Kuun ja Auringon pyramideja pienempi, mutta niitä koristeellisempi. Temppeli valmistui pyramidien jälkeen 200-luvun alussa.
Kaudet
Tzacualli-kaudella 1–150 jaa. syntyivät teotihuacanilaisen kulttuurin ominaispiirteet, ja kaupungista tuli yksi Meksikon laakson tärkeimmistä kaupunkikeskuksista. Silloin rakennettiin esimerkiksi Kuolleiden katu ja Itäinen katu Ciudadelasta itään sekä Auringon ja Kuun pyramidit. Tämän kehitysvaiheen aikana kaupungin pinta-ala oli noin 17 km² ja asukasluku noin 30 000.
Romahduksen syitä
Teotihuacánin romahduksen syistä on esitetty monenlaisia teorioita. Syiksi on esitetty sotaa, sisällissotaa, kapinaa, väestönkasvua, kuivuutta, peltojen tuoton ehtymistä, kulkutautia tai näiden yhdistelmää. Joidenkin mielestä Teotihuacán kasvoi niin suureksi, että se hukkui omiin jätteisiinsä, mikä edisti kulkutautien leviämistä.
Brahenkatu
Brahenkatu 12:ssa sijainnut huonokuntoinen Brahe-Center-kauppakeskus purettiin 2020-luvun taitteessa ja tilalle rakennettiin kaksi 9-kerroksista asuinkerrostaloa. Vuonna 1963 kauppakeskukseen avattiin Turun ensimmäinen Anttila, uudenaikainen valintamyymälä. Viimeisinä vuosina Brahe-Centerissä toimivat muun muassa Valintatalo, Vapaa Valinta, Motivus-kuntokeskus, lounasravintola ja ompelimo. .
Arya 2
Arya 2 on vuonna 2009 ilmestynyt Allu Arjunin tähdittämä telugunkielinen elokuva, jonka on ohjannut Sukumar ja tuottanut Aditya Babu. Elokuva on uudelleenkäsikirjoitettu versio Sukumarin ja Allu Arjunin vuonna 2004 tekemästä Arya-nimisestä elokuvasta. Elokuvan soundtrackin on säveltänyt Devi Sri Prasad. Elokuva sai seitsemän Filmfare Awards South -ehdokkuutta, mutta samana vuonna ilmestyneen Magadheeran saaman laajan menestyksen vuoksi Arya 2 voitti palkinnon ainoastaan vuoden parhaasta naislaulajasta, joka oli Priya Himesh kappaleessa ”Ringa Ringa”.
Darjeeling Himalayan Railway
Historia
Huolimatta luonnonmullistuksista, kuten vuoden 1897 maanjäristyksestä ja vuoden 1899 syklonista, Darjeelingin rautatie jatkoi kehittymistään uusilla radan laajennuksilla ja matkustaja- sekä rahtimäärät kasvoivat jatkuvasti. Myöhemmin bussiliikenteestä tuli kuitenkin vakavasti otettava kilpailija rautatielle. Toisen maailmansodan aikana rautatie oli merkittävä sotilaiden ja varusteiden kuljettamisessa Darjeelingin ja Ghumin ympäristöön.
Teleologinen todistus
Teleologinen todistus (myös luonnon järjestyksen todistus, suunnittelutodistus, fysikaalis-teologinen tai tarkoitusperäisyyden todistus, jumalatodistus, -väite tai argumentti) on yritys todistaa jumalan olemassaolo vetoamalla väitettyyn kaiken tarkoituksenmukaisuuteen. Todistuksen mukaan mikään tuntemamme ei näytä suunnitellulta, ellei se ole suunniteltu. Niinpä on ollut suunnittelija, joka on Jumala.
Jonathas
Jonathas Cristian de Jesus, yleensä vain Jonathas (s. 6. maaliskuuta 1989 Ribeirão das Neves, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Real Sociedadia ja on pelipaikaltaan hyökkääjä.
Brahmi-kirjoitus
Brahmin ja kharoshthin uskotaan yleisesti periytyneen seemiläisistä aakkostoista kuten läntisempienkin aakkoskirjoitusten, todennäköisesti aramealaisesta kirjoituksesta. Brahmi on voinut saada vaikutteensa kauppiaiden tai akemenidien 500-luvun eaa. valloituksen kautta. Joidenkin mielestä brahmi oli kuitenkin omaperäinen keksintö tai jopa periytynyt induskulttuurin kirjoituksesta yli 1000 vuoden takaa. Etenkin jälkimmäistä pidetään kuitenkin epätodennäköisenä. Brahmi on nk. abugida-aakkosto, eli sen konsonanttimerkki sisältää myös a-vokaalin. Muut vokaalit esitetään muuntelemalla kirjoitusmerkkiä. Brahmi kytkeytyi buddhalaisuuteen samaan tapaan kuin arabian kieli islamiin ja levisi buddhalaisuuden mukana laajalle alueelle Aasiassa, joskin muotoaan muunnellen.
Saladinin linnoitus
Historia
thumb|vasen|Saladinin linnoitus 1800-luvun loppupuoliskolla. Etualalla Kairon hautausalue [[al-Qarafa.]] Salah al-Din eli länsimaisittain Saladin aloitti Saladinin linnoituksen rakennustyöt Muqattamin kukkulalla vuonna 1176. Saladin oli saanut Egyptin sulttaanin arvonimen Bagdadin kalifilta Nur al-Din Zangin kuoltua vuonna 1174 ja sulttaaniksi tultuaan Saladin oli käynnistänyt suuria rakennushankkeita, joiden osa linnoituksen rakennuttaminen oli. Linnoituksen tarkoitus oli suojata nyt nykyistä hahmoaan saavaa Kairoa hyökkäyksiltä ristiretkeläisten Jerusalemin kuningaskunnasta. Linnoitus myös vakiinnutti hallitsijan asemaa estäen jo olemassa olollaan kapinahankkeita. Mamelukit päättivät sittemmin Saladinin perustaman ajubidien dynastian valtakauden Egyptissä ja he rakennuttivat linnoitusalueelle omia palatsejaan ja haaremeja. Linnoitusta laajennettiin myös osmanien valtakaudella, jolloin linnoitusaluetta laajennettiin länteen ja se sai uuden pääportin Bab Al Azab.
Helsingin juutalainen seurakunta
Seurakunnan puheenjohtajana toimii Yaron Nadbornik.
Monte Albán
Historia
Monte Albánin historia voidaan jakaa neljään vaiheeseen. Tässä taulukossa niistä viimeinen on jaettu vielä kahtia.
Monte Albánin monumentit
Aukion pohjoispuolella on laaja tasanne, ja pienempi ja korkeampi etelässä. Molempiin vievät isot portaat keskusaukiolta. Pohjoisen tasanteen keskellä upotettu kenttä.
Korpiselkä
Korpiselkä (eteläkarj. Korbiselgä ) on Suomen entinen kunta, Laatokan Karjalan pohjoisosassa Raja-Karjalassa silloisessa Viipurin läänissä. Se kuului Salmin kihlakuntaan, Suojärven tuomiokuntaan, Korpiselän–Soanlahden käräjäkuntaan ja nimismiespiiriin. Korpiselän pinta-ala oli 1 476,10 km², ja siellä oli 3 584 asukasta (1939). Korpiselän naapurikuntia olivat Värtsilä, Tuupovaara, Ilomantsi, Suojärvi, Suistamo ja Soanlahti. Korpiselän pääosa luovutettiin Neuvostoliitolle 1940 ja 1944. Suomen puolelle jäänyt osa Korpiselkää liitettiin 1946 Tuupovaaran kuntaan ja Kuopion lääniin. Niistä Viipurin läänin kunnista, joista ainakin osa jäi Suomelle, oli Korpiselkä ainoa, jonka jäljelle jäänyttä osaa ei liitetty Kymen lääniin.
Historia
Korpiselän alueelta on tehty 37 kivikautista esinelöytöä, joiden lisäksi kirkonkylästä tunnetaan Linnamäki. Varhaisimpiin alueen asukkaisiin viittaavat paikannimet kuten Lapinjärvi ja saamelaisperäiset Jukajoki, Sonkajanvaara, Vuotsanjoki, Muntanjärvi, Mielunjärvi ja -joki, Hirvasjärvi, Sonkusjärvi, Tolvajärvet ja -joki sekä Vieksinki.
Venäjän vallan aika
Venäjälle siirtyneessä Vanhassa-Suomessa tuli voimaan 1700-luvulla lahjoitusmaajärjestelmä, kun keisari lahjoitti laajoja maa-alueita aatelisille. Lahjoitusmaiden talonpojat maksoivat veronsa tämän jälkeen kruunun sijasta lahjoitusmaan omistajalle ja ne suoritettiin pääasiassa päivätöinä. Koko Korpiselän aluekin lahjoitettiin Suojärven mukana, johon se silloin kuului, kreivi Buturlille vuonna 1760.
Liikenne
Puhelinyhteys Korpiselkään saatiin vuonna 1904 ja säännöllinen postiautoliikenne alkoi vuonna 1925. Postitoimisto ja puhelinkeskus sijaitsivat kirkonkylässä. Linja-autoliikenne alkoi 1920-luvun lopulla ja linja-autoyhteyksiä oli muun muassa Sortavalaan, Ilomantsiin ja Joensuuhun. Rautateitä kunnassa ei ollut ja lähin rautatieasema oli Värtsilä, jonne Korpiselän kirkonkylästä oli matkaa 40 kilometriä.
Porsche Supercup Belgian Grand Prix 2007
Porsche Supercup Belgian Grand Prix 2007 oli Porsche Supercup -kauden 2007 kymmenes ja viimeinen osakilpailu, joka ajettiin 16. syyskuuta Circuit de Spa-Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa.
Argentiinan miesten lentopallomaajoukkue
Argentiinan miesten lentopallomaajoukkue edustaa Argentiinaa lentopallon kansainvälisissä arvokilpailuissa sekä maaotteluissa.
Kemijoki
Kemijoen sivujokia ovat Ounasjoki ja Raudanjoki, jotka yhtyvät Kemijokeen Rovaniemellä, Kitinen ja Vuotosjoki, jotka yhtyvät Kemijokeen Pelkosenniemellä, ja Tenniöjoki, joka yhtyy Kemijokeen Savukoskella. Kemijoen suurin järvi on Kemijärvi.
Kemijoen uitto
Kemijoen uitto alkoi 1860-luvulla ja se jatkui kesään 1991 saakka, jonka jälkeen puut on kuljetettu auto- ja junakuljetuksin.
Sky Witness
Ohjelmisto
Tässä lista joistakin ohjelmista, joita Living esittää.
Everyone Plays Darts
Albumi nousi brittilistalla suoraan 16. sijalle ja siltä julkaistu single The Boy from New York City kolmanneksi.
Markiesje
Luonne ja käyttäytyminen
Tyypillinen markiesje on rauhallinen, ystävällinen, tasapainoinen ja älykäs. Sen ei koskaan tule olla arka, hermostunut tai ärhentelevä, eikä se saa suhtautua vieraisiin pelokkaasti. Sitä kuitenkin kuvaillaan tarpeen vaatiessa hyväksi vahtikoiraksi.
Paul Rogers
Paul Rogers on useiden henkilöiden nimi:
Coatlicue
Kuvataiteessa Coatlicue esitetään pelottavan näköisenä. Hänen hameensa koostuu käärmeistä ja kaulanauha ihmisuhrien sydämistä, katkaistuista käsistä sekä pääkalloista. Jumalattaren käsissä ja jaloissa on terävät kynnet. Jumalatar symboloi maata sekä luovana että tuhoavana voimana. Coatlicuen kahtalainen luonne näkyy selvästi häntä esittävissä kuvissa ja veistoksissa: kasvot koostuvat kahdesta käärmeestä, joilla on torahampaat, hameen käärmeet viittaavat hedelmällisyyteen, riippuvat rinnat siihen, että hän on ruokkinut monia, julma kaulanauha tarkoittaa, että hän ravitsee itseään vainajilla, aivan kuten maa, joka hyödyntää kaiken, joka kuolee. Coatlicue oli verenhimoinen, jatkuvasti uhreja vaativa jumalatar, joka tuli kylläiseksi vain ihmisten lihasta ja verestä. Asteekkien pitikin jatkuvasti käydä kukkaissotia, jotta saataisiin riittävästi vankeja uhrattavaksi.
Scott Caan
Elämä
Caan koki pikkulapsena vanhempiensa avioeron. Hän nousi menestykseen 1990-luvun lopulla ja on esiintynyt muiden muassa elokuvissa Varsity Blues – pelin säännöt (1998), Ready to Rumble – kehän kuninkaat (2000), American Outlaws – viimeiset lainsuojattomat (2001) ja Pinnan alla (2005).
Mobstability
Mobstability on Chicagosta kotoisin olevien rap-artisti Twistan ja rap duo Speedknot Mobstazin yhteisalbumi, joka julkaistiin vuonna 1998. Albumilta julkaistiin yksi single: "In Your World", joka löytyy myös Eläintohtori -elokuvan soundtrackiltä.
Suomen Pesäpalloliitto
Liittojohtokunta
Liittojohtokunnan tehtäviin kuuluu kutsua liittokokous koolle ja valmistella niissä käsiteltävät asiat, ratkaista jäsenasiat, hoitaa liiton talousasiat, nimittää ja erottaa liiton toiminnanjohtajan sekä henkilökunnan nimitykset ja erottamiset, johtaa liiton kilpailu-, koulutus ja muuta toimintaa, vahvistaa edustus- ja kilpailukelpoisuussäännöt, pelisäännöt ja sarjajärjestelmän sekä valvoa niiden noudattamista, valita liiton edustajat liiton ulkopuolisiin tehtäviin, laatia toimintasuunnitelma ja talousarvioesitys sekä toiminta- ja tilikertomus, nimittää avukseen tarpeelliseksi katsomansa valiokunnat ja toimikunnat, myöntää ansiomerkit ja viirit, seurata ja edistää pesäpalloilun kehitystä ja päättää liiton omaisuuden myymisestä, vaihtamisesta ja kiinnittämisestä.
Akkadin valtakunta
Historia
Legendojen mukaan Sargon oli ylipapittaren ei-toivottu lapsi, jonka ylipapitar jätti jokeen ajelehtimaan korissa ja jonka muuan puutarhuri löysi. Sargon nousi Kišin kuninkaan ylimysten joukkoon juomanlaskijaksi ja kaappasi lopulta vallan.
Gillian Rolton
Rolton voitti joukkuekilpailun olympiakultaa Barcelonassa 1992, missä hän yksilökilpailussa sijoittui 23:nneksi, ja Atlantassa 1996. Atlantassa hän mursi luitaan kesken kilpailun mutta nousi loukkaantumisensa jälkeen uudelleen ratsaille ja jatkoi kilpailun loppuun pudoten hevosensa selästä vielä vesiesteellä. Ambulanssilla maalintulon jälkeen sairaalaan viety Rolton kieltäytyi kipulääkkeistä koska oli epätietoinen tarpeesta kilpailla seuraavana päivänä. Sydneyn kesäolympialaisissa 2000 Rolton oli yksi avajaisten lipunkantajista. Viimeiset elinvuotensa Rolton sairasti syöpää, johon hän kuoli 61-vuotiaana 18. marraskuuta 2017.
Dagmar Kemilä
Selma Dagmar Kemilä, o.s. Mäkeläinen (4. heinäkuuta 1891 Helsinki – 1961 ) oli suomalainen kansakoulunopettaja ja oppikirjojen tekijä.
Dagmar Kemilä oli naimisissa 1927–1951 kansakoulunopettaja ja runoilija Jaakko Kemilän (kirjailijanimi Osmo Orjanheimo) kanssa.
Moottoripursi
Piirteitä
Moottoripurren rakenne on edullisimmillaan 8–12:n metrin kokoluokassa.
Vesiviskuri
Betoniperustukselle asennettujen viskurien toimivuus talvipakkasilla varmistettiin niin, että täyttöputki tyhjeni itsestään viemärikaivoon käyttöventtiilin sulkemisen jälkeen. Käyttöventtiilikaivoa voitiin myös lämmittää höyryllä tai muulla tavoin, jolloin lämmin ilma pääsi nousemaan pystyputken kääntöliitokseen asti.
KDM Tulugaq (Y388)
KDM Tulugaq (runkonumero Y388) oli Tanskan laivaston Agdlek-luokan kutteri.
Palvelus
Heinäkuusta elokuuhun 1982 alus oli Grönlannissa osana Royal Flotillaa. Sen aseistukseksi vaihdettiin 2004 kaksi 12,7 millimetrin konekivääriä (12,7 mm Heavy Machine Gun M/01 LvSa). Alus oli 2015 edelleen palveluksessa.
Delta Goodrem
Ura
Goodrem toimi The Voice of Australia -musiikkiohjelmassa tuomarina alkuvuodesta 2012. Hän julkaisi albumin Child of the Universe saman vuoden lokakuussa ja joululauluja sisältävän EP:n Christmas joulukuussa. Vuonna 2013 Goodrem juhlisti Innocent Eyes -albumin ilmestymisestä kulunutta 10 vuotta levyttämällä albumin uudelleen akustisesti. Akustisen version nimi on Innocent Eyes: Ten Year Anniversary Acoustic Edition.
A Night at the Opera (Queenin albumi)
Kokoonpano
pienoiskuva|Britanniassa 1995 julkaistun Bohemian Rhapsody -vinyylin kansi
Trevor Bentham
Bentham sai vuonna 1997 tietää potevansa äidin puolelta perimäänsä lihasdystrofiaa.
Keinutuoli
thumb|upright|Tavanomainen suomalainen puinen keinutuoli. thumb|[[Texasilainen maanviljelijä lukemassa sanomalehteä keinutuolissaan. George W. Ackermanin valokuva vuodelta 1931.]] thumb|Ruotsalaisen [[Karin Larssonin (1859–1928) suunnittelema keinutuoli.]] Keinutuoli eli kiikkutuoli on tuoli, jolla voi keinua pitkittäissuunnassa. Tämän mahdollistaa se, ettei keinutuolissa ole varsinaisia jalkoja vaan kaarevat jalakset, joiden varassa kiikkuminen onnistuu. Tavallisesti keinutuoli tehdään puusta. Samaa periaatteessa noudattaa vauvojen nukkumapaikkana käytetty kehto eli kätkyt, tosin usein sivuttaissuunnassa. Erikoisimpia keinutuoleja ovat poikittainkeinuvat, kahden istuttavat, rekikiikut ja kehto-keinutuoliyhdistelmät.
Keinutuolien valmistusta Suomessa
Monet puusepät ympäri Suomen ovat valmistaneet keinutuoleja, mutta Nakkila on erityisen tunnettu tuoleistaan. Vanha Ahvenanmaalta Nakkilaan kulkeutunut keinutuolimalli oli alun perin poikkipuinen selän osalta, myöhemmin siellä siirryttiin pitkittäiseen malliin. Toisen keinutuolipitäjän Urjalan mestarit ovat jo alun perin valmistaneet tiettävästi pitkin päin selkänojitettuja tuoleja. Joensuun seudun puusepät aloittivat amerikkalaismallisen lyhytjalkaisen shaker-keinutuolin valmistamisen ns. Joensuun nyökki. Teollisia valmistajia ovat olleet muun muassa Asko, Isku, OTK:n Puu ja Avarte.
Kuntoutuskomitea
Kuntoutuskomitean yleinen merkitys
Työllistämiseen kuuluvat
Kuntoutuksen kehitys Kuntoutuskomitean jälkeen
Sittemmin, lähinnä 1980-luvun alkupuolen valtionosuusuudistuksen yhteydessä, näitä säädöksiä siirrettiin yleisempään lainsäädäntöön (kansanterveyslaki, erikoissairaanhoitolaki, sosiaalihuoltolaki) tai korvattiin uudemmalla lainsäädännöllä (esimerkiksi vammaispalvelulaki, 380/1987). Vasta vuoden 1991 kuntoutuslainsäädännön kokonaisuudistus saattoi kuntoutuslainsäädännön uudenaikaisemmalle kannalle. Tosin vammaisten työllistämisen osalta muutos viivästyi aina 2000-luvun puolelle.
Jaku Havukainen
Jaku Havukainen on myös lauluntekijä. Hänen omalla nimellään tai salanimillä tekemiään kappaleita ovat levyttäneet ainakin Samuli Edelmann, Anna Hanski ja Sakari Kuosmanen.
Bamiyanin laakson kulttuuriympäristö ja arkeologiset jäännökset
Bamiyanin laakson kulttuuriympäristö ja arkeologiset jäännökset on Unescon maailmanperintöluettelossa oleva kohde Afganistanissa Bamiyanin maakunnassa Bamiyanin laaksossa 230 kilometriä Kabulista luoteeseen. Alue tunnetaan erityisesti talibanien maaliskuussa 2001 tuhoamasta kahdesta massiivisesta Bamiyanin Buddha-patsaasta (paštuksi د بودا بتان په باميانو کې, De Buda butan pe bamiyano ke, farsiksi تندیس‌های بودا در باميا, tandis-ha-ye buda dar bamiyaan). Patsaat on veistetty 500-luvun lopulla ja 600-luvun alussa.
Brittiläinen matkakirjailija ja taidekriitikko Robert Byron ei pitänyt niitä taiteellisesti merkittävinä kirjoittaessaan niistä 1933 teoksessaan The Road to Oxiana.
Fineus (Agenorin poika)
thumb|220px|[[Boreadit pelastavat Fineuksen harpyijoilta, punakuviokrateeri, noin 460 eaa.]] Fineus oli kreikkalaisessa mytologiassa Traakian kuningas, Agenorin poika. Apollon oli antanut Fineukselle selvinnäkemisen lahjan, mutta paljastettuaan ihmisille jumalten aikeita, hänelle oli annettu valinta joko sokeuden ja normaalin mittaisen elämän tai näkökyvyn ja lyhyen eliniän väliltä. Fineus oli valinnut sokeuden. Tämä puolestaan oli raivostuttanut auringonjumala Helioksen, koska Fineus oli mieluummin valinnut elon pimeydessä kuin hänen tuottamassaan valossa. Niin hän lähetti harpyijat - olennot, joilla oli linnun ruumis mutta naisen pää - estämään Fineusta syömästä yhtään enempää kuin hän tarvitsi elämiseen.
Nolan Pratt
Hartford Whalers varasi WHL:ssä Portland Winter Hawksin joukkueessa pelanneen Prattin vuoden 1993 draftissa 5. kierroksella. Kaudelle 1995–1996 hän siirtyi Hartfordin organisaatioon, mutta ensimmäiset vuodet menivät lähinnä farmisarjoissa. Vasta kaudella 1998–1999 Pratt vakiinnutti pelipaikan NHL:ssä Carolina Hurricanesin riveissä. Kaudelle 2001–2002 Pratt siirtyi Tampa Bay Lightningin joukkueeseen, jossa pelasi aina kauteen 2006–2007 asti voittaen Stanley Cupin kaudella 2003–2004. Kaudeksi 2007–2008 hän teki vuoden sopimuksen Buffalo Sabresin kanssa. Kaudeksi 2008–2009 hän siirtyi KHL-liigaan Amur Habarovskin joukkueeseen. Marraskuussa 2010 hän siirtyi SM-liigaan Rauman Lukkoon, jossa pelasi loppukauden 2010–2011.
Sariini
Valmistus ja rakenne
Alkoholyysireaktiossa syntynyt fluorivety neutraloidaan isopropyyliamiinilla. Valmistuksessa käytettävät aineet voidaan käytännössä säilyttää sellaisenaan ja antaa reagoida vasta käyttöpaikalla, eli sariini muodostetaan vasta hyökkäyksen aikana, ja kuljetus on turvallisempaa. Fluorivety on itsekin huomattavan myrkyllinen ja siten lisää aseen tehoa in situ.
Väestönsuojelu
Suomessa Pelastus- ja varautumiskoulutusta järjestää valtion ylläpitämä Pelastusopisto Kuopiossa.
Aiheesta muualla
Bescherming Bevolking
Mark Foley
Foley syntyi Massachusettsissa ja muutti kolmivuotiaana perheineen Floridan Lake Worthiin. Hänellä on neljä sisarusta. Hän valmistui vuonna 1973 Lake Worth High Schoolista ja myöhemmin Palm Beach Junior Collegesta.
Nonbentsodiatsepiinit
Nonbentsodiatsepiinit ovat usein sekä vaikutuksiltaan, että sivuvaikutuksiltaan ja käyttöön liittyviltä riskeiltään bentsodiatsepiinien kaltaisia.
Lohtaja
Palvelut
Kunnallisia palveluita löytyy terveysasema, kirjasto ja monitoimihalli. Lohtajan kirkonkylän koulu on suomenkielinen koulu, joka tarjoaa perusopetusta luokilla 1–6. Koulussa toimii myös esiopetuksen ryhmä.
Antony C. Sutton
pienoiskuva|Antony C. Cutton Antony Cyril Sutton (14. helmikuuta 1925 – 17. kesäkuuta 2002) oli brittiläis-yhdysvaltalainen historioitsija, taloustieteilijä ja kirjailija. Sutton oli Stanfordin yliopiston Hoover-instituutin tutkija 1968–1973, jolloin hän kirjoitti Western Technology and Soviet Economic Development -sarjan teokset. Antony Suttonin mukaan Yhdysvallat ja sen liittolaiset rakensivat Neuvostoliiton rahoittamalla sitä ja siirtämällä teknologiaa sen käyttöön. Antony Suttonin mukaan Neuvostoliitto oli länsimaiden luomus ja samalla ”paras vihollinen mitä rahalla saattoi ostaa”.
AptX
aptX on Qualcommin omistama äänenpakkausmenetelmä (koodekki).
Alkuperäisen algoritmin kehitti Stephen Smyth osana väitöskirjaansa Belfastin yliopiston sähkötekniikan ja tietotekniikan laitoksella. Algoritmia käytettiin kaupallisesti 1990-luvun alusta, kun se toteutettiin APTX100ED-DSP-piirillä. aptX otettiin vaihtoehtoiseksi äänenpakkausmenetelmäksi Bluetooth-standardiin.
CSR (aiemmin Cambridge Silicon Radio) osti aptX-kehittäjän 2010. Qualcomm osti CSR:n 2,4 miljardilla dollarilla vuonna 2015.
Alkaloosi
Metabolisen alkaloosin yleisin syy on toistuva oksentelu tai diureettien käyttö, mutta alkaloosiin voivat johtaa monet muutkin tekijät. Hengitysalkaloosia voivat aiheuttaa muun muassa hengityskoneessa oleminen, astma, sydämen vajaatoiminta tai salisylaattien yliannostus.
Hengitysalkaloosi
Hengitysalkaloosissa eli respiratorisessa alkaloosissa muun muassa veren vetyioni- (H+) ja vetykarbonaattipitoisuudet (HCO3–) kasvavat. Liian kiivas hengittäminen eli hyperventilaatio aiheuttaa hengitysalkaloosin. Syy on se, että aineenvaihdunnassa muodostuva hiilidioksidikaasu (CO2) liukenee veren veteen (H2O) verta happamoivaksi hiilihapoksi (H2CO3). Hiilihappo hajoaa vetykarbonaatiksi:
Hengitysalkaloosiin voi johtaa
Ensemble Ambrosius
Ensemble Ambrosius on Olli Virtaperkon johtama seitsenhenkinen kamariyhtye, joka esittää oman aikamme musiikkia pääosin barokin ajan soittimilla soitettuna.
Ensemble Ambrosius tuli laajempaan tietoisuuteen vuonna 2000 levyllään The Zappa Album, jossa yhdysvaltalaisen Frank Zappan musiikkia esitettiin barokkisoittimin. Levy valittiin Helsingin Sanomien "Vuoden 2000 levyt" -listaukseen ja sai lisäksi huomiota mm. Gramophone-, Wall Street Journal- ja The Observer-julkaisuissa. Lisäksi belgialaisen yleisradioyhtiö VRT:n radiokanava Klara valitsi levyn "Vuoden 2001 levyksi".
Dave Christian
David William Christian (s. 12. toukokuuta 1959 Warroad, Minnesota) on yhdysvaltalainen entinen jääkiekkoilija. Hän oli pelipaikaltaan hyökkääjä. Hänen isänsä, Bill Christian, oli mukana Yhdysvaltojen olympiajoukkueessa 1960 ja 1964.
Charles Lynch
Charles Lynch voi tarkoittaa seuraavia:
Aarne Arvonen
Sisällissota
Virosta palattuaan Arvonen oli työttömänä ja asui Siltasaaren kaupunginosan Sirkuskadulla (nyk. Paasivuorenkatu) sijainneessa asunnottomien yömajassa. Sisällissodan sytyttyä 27. tammikuuta 1918 Arvonen kävi Mäntymäen kentällä pidetyissä työväenliikkeen joukkokokouksissa ja liittyi 6. maaliskuuta Helsingin punakaartiin, jossa hänet sijoitettiin III rykmentin 1. pataljoonaan. Arvonen sai majoituksen, vaatetuksen ja ruoan lisäksi palkkaa 15 markkaa päivässä.
Ozurgetin piirikunta
Ozurgetin piirikunta on piirikunta Gurian hallintoalueella Georgian länsiosassa. Piirikunnassa on 62 863 asukasta (2014) ja sen pinta-ala on 675 neliökilometriä. Sen keskus on Ozurgetin kaupunki, joka on myös Gurian pääkaupunki ja jossa on 14 785 asukasta (2014).
M-Diklooribentseeni
m-Diklooribentseeni eli 1,3-diklooribentseeni (C6H4Cl2) on orgaaninen yhdiste ja bentseenin kloorattu johdannainen. Yhdistettä käytetään orgaanisen kemian synteeseissä värien, lääkkeiden sekä rikkaruoho- ja hyönteismyrkkyjen valmistamiseen. m-Diklooribentseeni on o- ja p-diklooribentseenien isomeeri.
Valmistus ja käyttö
m-Diklooribentseeniä muodostuu tavanomaisissa bentseenin ja klooribentseenin klooraukseen käytetyissä olosuhteissa vain hyvin vähän. Reaktiossa muodostuu eri isomeerien seos, jossa p-diklooribentseeni on vallitseva. Klooraamalla bentseeniä 400–500 °C:n lämpötilaan muodostuu seos, jossa m-diklooribentseeniä on noin 66 massaprosenttia. Tämä johtuu siitä, että korkeassa lämpötilassa reaktion mekanismi on radikaalimekanismi, mikä suosii m-isomeerin muodostumista. Muita tapoja yhdisteen valmistamiseen ovat o- ja p-diklooribentseenien isomerointi alumiinikloridin toimiessa katalyyttinä, m-kloorianiliinin diatsoniumsuolan ja kupari(I)kloridin välinen Sandmeyer-reaktio sekä 1,2,4-triklooribentseenin dekloorausreaktio.
Teuvo Teräväinen
Carolina Hurricanes 2016–
Teräväinen kaupattiin Carolina Hurricanesiin 15. kesäkuuta 2016 yhdessä hyökkääjä Bryan Bickellin kanssa. Chicago Blackhawks sai kaupassa 2. kierroksen varausvuoron kesän 2016 varaustilaisuuteen ja 3. kierroksen varausvuoron kesän 2017 varaustilaisuuteen. Kaudella 2016–2017 hän teki 81:ssä ottelussa tehot 15+27. Teräväinen solmi 2017 Hurricanesin kanssa kahden vuoden jatkosopimuksen, joka takaa hänelle 2,86 miljoonan dollarin tulot/vuosi.
Maajoukkueura
Teräväinen pelasi myös alle 18-vuotiaiden MM-kilpailuissa vuosina 2011 ja 2012. Hän jakoi jälkimmäisessä turnauksessa Suomen sisäisen syöttöpörssin voiton Henrik Haapalan ja Esa Lindellin kanssa. Teräväinen pelasi myös alle 18-vuotiaiden Ivan Hlinkan muistoturnauksessa vuosina 2010 ja 2011, joista jälkimmäisen turnauksen piste- ja syöttöpörssin hän voitti tehoilla 4+6=10.
Tiramisu
Tiramisusta on tullut suosittu jälkiruoka muissakin kuin italialaisruokaa tarjoavissa ravintoloissa.
Historia
Tiramisun alkuperästä ei ole yksimielisyyttä, sillä siitä ei ole kirjallisia mainintoja ennen vuotta 1983. Vuonna 2021 uutisoitiin ”tiramisun isän” Ado Campeolin kuolemasta. Jälkiruoka keksittiin uutisen mukaan hänen trevisolaisessa Le Beccherie -ravintolassaan vuonna 1972 vahingossa, kun vaniljajäätelöä valmistettaessa lusikallinen mascarponea putosi sokerista ja munankeltuaisista tehtyyn seokseen. Jälkiruoka oli alun perin alkoholiton ja sopi siksi kaikenikäisille asiakkaille, mutta myöhemmissä resepteissä mukana on usein amaretto-mantelilikööriä tai marsala-viiniä. . Samoja tietoja annettiin jo vuonna 2007 The Washington Postin artikkelissa.
Hilja Aho
Hilja Aho (18. huhtikuuta 1900 Urjala – 27. heinäkuuta 1963 Sauvo) oli suomalainen kirjailija.
Hoo-Jii-Koo
Hoo-Jii-Koon esittäjänä on seuran vuoden 1973 edustusjoukkue, orkesteria levyllä johtaa Eino Virtanen. B-puolen kappaleen esittää Kai Pahlmanin johtama HJK:n futiskvartetti. Molemmat laulut ovat mukana myös vuonna 1986 julkaistulla albumilla Musiikkiklubi.
Tanssi jos osaat
Tuomareina toimivat jatkuvasti Nigel Lythgoe ja Mary Murphy. Vierailevina tuomareina sekä vakituisina koreografeina toimivat Napoleon ja Tabitha, Mandy Moore, Tony Meredith, Shane Sparks, Lil'C, Dan Karaty, Brian Friedman, Jean-Marc Generaux, Tyce Diorio, Toni Redpath, Alex Da Silva, Dave Scott, Hunter Johnson, Doriana Sanchez, Ron Montez, Olisa Thompson ja Cicely Bradley, Mark Weiss, Tovaris Wilson, Todd Sams, Heather Smith, Nick Williams ja Kirsten Sorci, Glenn Weiss, Marty Kudelka, Alex Magno, Travis Payne, Keith Young, Michael Mead, sekä Travis Wallille ja Heidi Groskreutzille tekemästään nykytanssikoreografiastaan Emmy-ehdokkuuden saanut Mia Michaels ja toisen tuotantokauden 20:lle parhaalle tekemästään koreografiasta Emmy-palkinnon voittanut Wade Robson.
2. tuotantokausi
Heidi Groskreutz synt. 3.9.1981 tulee Cliff Parkista, New Jerseystä, mutta kasvatettiin Newportissa Kaliforniassa. Hän on Benji ja Lacey Schwimmerin serkku, ja sijoittui Tanssi jos osaat-ohjelmassa 2. tuotantokaudella neljänneksi, sekä oli avustamassa Dmitry Chaplinia ja Benji Schwimmeriä 3. tuotantokaudella.
Evenin kieli
Levinneisyys ja puhujamäärä
Evenit asuvat laajalla alueella Jakutiassa, Habarovskin ja Kamtšatkan aluepiireissä, Magadanin alueella sekä Tšukotkalla ja Korjakiassa. Vuonna 1989 eveneitä laskettiin olleen 17 100 henkeä ja evenin puhujia 7 850 henkeä. Vuoden 2002 väestönlaskennassa rekisteröitiin 19 100 eveniä ja 7 200 evenin puhujaa. Alueellisesti he jakautuivat seuraavasti:
Pauli Luodonpää
Pauli Israel Luodonpää (11. joulukuuta 1901 Alatornio – 1989 Karunki, Tornio) oli suomalainen maanviljelijä, merikalastaja, saarnamies ja kirjailija.
Vilhelm I (Württemberg)
Vilhelm I:n isä oli Württembergin herttua Fredrik I, joka korotti herttuakuntansa kuningaskunnaksi vuonna 1806. Kruununprinssi Vilhelm osallistui vuonna 1800 toisen liittokunnan sotaan vapaaehtoisena Itävallan armeijassa ja matkusteli myöhemmin ulkomailla. Napoleonin vuoden 1812 Venäjän-sotaretkellä Vilhelm toimi württembergiläisten apujoukkojen komentajana, mutta sairastuttuaan hän joutui jäämään sotaretkeltä pois Vilnassa. Isänsä siirryttyä Napolenin vihollisten puolelle hän komensi vuonna 1814 liittoutuneiden VII armeijakuntaa. Vilhelm kunnostautui muun muassa La Rothièren taistelussa, mutta kärsi pari viikkoa myöhemmin tappion Montereaussa.
Vilhelm I:n ensimmäinen puoliso oli vuosina 1808–1814 Baijerin prinsessa Karolina Augusta, mutta heidän avioliittonsa päättyi eroon. Vuonna 1816 Vilhelm nai serkkunsa, Venäjän keisari Paavali I:n tyttären ja Oldenburgin herttuan lesken Jekaterina Pavlovnan. Heille syntyi kaksi tytärtä ennen Jekaterinan kuolemaa vuonna 1819. Vuodesta 1820 Vilhelmin puolisona oli hänen toinen serkkunsa, Württembergin prinsessa Pauline, jonka kanssa hän sai kolme lasta. Vilhelmin seuraajaksi tuli hänen kolmannesta avioliitosta syntynyt poikansa Kaarle I. Hänen vanhin tyttärensä Sophie nai Hollannin kuningas Vilhelm III:n.
Lahden ammattikorkeakoulun opiskelijakunta
thumb|Lahden ammattikorkeakoulun opiskelijakunta Lahden ammattikorkeakoulun opiskelijakunta LAMKO (engl. Student Union of Lahti University of Applied Sciences) oli Lahden ammattikorkeakoulun opiskelijakunta.
Organisaatio ja hallinto
Hallituksen valitsee edustajisto vuosittain. Hallituksessa toimiminen ei edellytä opiskelijakunnan jäsenyyttä. LAMKOn hallitus jakautuu kahdeksaan (8) sektoriin ja puheenjohtajistoon. Kukin hallituksen jäsen vastaa omasta sektoristaan ja edunvalvonnasta kyseisellä osa-alueella. Osalla sektorivastaavista on tukenaan jaostot, jotka koostuvat ammattikorkeakoulun opiskelijoista.
Edunvalvonta ja sidosryhmäsuhteet
Lahden ammattikorkeakoulu on osa Hämeen ammattikorkeakoulun, Laurea ammattikorkeakoulun kanssa muodostettua FUAS –liittoumaa (Federation of Universities of Applied Sciences). Ammattikorkeakoulun FUAS –liittouman myötä Lahden ammattikorkeakoulun opiskelijakunta LAMKO kuuluu FUAS-opiskelijakuntiin.
Henri Ikonen
Seuraura
Kaudeksi 2017–2018 Ikonen siirtyi kaksivuotisella sopimuksella KHL-seura Jokereihin. Hänen tulokaskautensa toi siellä 35 runkosarja- ja neljässä playoff-ottelussa tehot 4+9=13. Heinäkuussa 2018 Ikosen sopimusta seuran kanssa jatkettiin kahdella vuodella kevääseen 2021 saakka. Maaliskuussa 2021 hän teki Jokereiden kanssa vuoden mittaisen jatkosopimuksen. Helmikuussa 2022 Jokerit purki Ikosen sopimuksen joukkueen kauden päätyttyä ennenaikaisesti Venäjän ja Ukrainan sodan vuoksi. Hän siirtyi kevääseen 2024 ulottuvalla opimuksella SM-liigajoukkue Rauman Lukkoon.
Maajoukkueura
Ikonen pelasi alle 18-vuotiaiden MM-kilpailuissa vuonna 2012. Hän pelasi myös alle 18-vuotiaiden Ivan Hlinkan muistoturnauksessa vuonna 2011. Ikonen edusti myös alle 17-vuotiaiden maajoukkuetta vuonna 2011 World U-17 Hockey Challengessa sekä Euroopan nuorten olympiafestivaaleilla, jotka päättyivät hopeaan. Ikonen jakoi kolmella osumallaan koko turnauksen maalipörssin voiton Slovakian Marek Novákin ja Venäjän Anton Slepyševin kanssa.
Muuta
Ikosen isä Jari on entinen alempien sarjojen jääkiekkohyökkääjä.